Паисий Христов
Резюмирано съдържание на „Роман за Розата“

chitanka.info

Поемата на Гийом дьо Лорис

Ст. 1-600: Гийом дьо Лорис започва разказа за своя някогашен сън. Пролетна картина. Градината с рисуваната ограда. Описания на рисунките: Омраза, Коварство, Мерзост, Алчност, Скъперничество, Завист, Тъга, Старост, Лицемерие, Бедност. Безделна въвежда поета в градината.

Ст. 601-1385: Градината на Удоволствие. Танцуващите младежи и девойки. Вежливост кани поета. Бог Амур и десетте му стрели, поверени на Поглед Мил. Описание на животните и растенията в градината на вечната пролет.

Ст. 1386-1859: Изворът на Нарцис. Двата кристала. Младежът вижда розите. Амур го ранява в сърцето с петте си стрели.

Ст. 1860-2764: Бог Амур става господар на поета, който полага пред него клетва за вярност. Амур заключва сърцето му и изрича своите повели. Съвети към Влюбения. Сърдечни вълнения и изпитания. Четирите добрини, дар от Амур: Надежда, Помисъл Благ, Блага Дума, Поглед Мил.

Ст. 2765-3349: Добър Прием превежда през гъстия плет поета, който се доближава до розата. Изникват Опасност, Зъл Език, Срам, Страх. Добър Прием откъсва листенце от розовия храст, но разубеждава младежа да не посяга към розата. Добър Прием се оттегля. Идва Разумност. Съветва Влюбения да забрави пагубната си страст. Съветите на Приятел. Влюбеният се връща при плета и иска прошка от Опасност. Откровеност и Милост умоляват Опасност.

Ст. 3350-4058: Добър Прием се завръща и разговаря с Венера, която го убеждава да разреши на Влюбения да целуне розата. Младежът целува розата. Гневът на Ревност: издига крепост, в която Срам и Страх затварят Добър Прием. Жалби на Влюбения.

Продължение от Жан дьо Мьон

Ст. 4059-5456: Разумност се връща при Влюбения. Осъжда любовта му. Опасностите, грозящи младите. Възхвала на старостта. Истинското и користолюбивото приятелство. Капризите на Съдба (Фортуна). Богатство и Мъдрост. Сребролюбието на търговци, лекари и адвокати. Лихварството.

Ст. 5457-7352: Любов към ближния и правота. История на човешката поквара: Юпитер и Сатурн. Апий. Разумност — Божия дъщеря, предлага любовта си на младежа. Той отказва. Островът и дворецът на Съдба. Нерон и Сенека. Почестите не облагородяват нравите. Сънят на Крез. Манфред и Конрадин. За думите и нещата.

Ст. 7353-8483: Нови съвети на Приятеля: как да се подмамят пазачите на Добър Прием. Подаръци и разоряване в името на любовта.

Ст. 8484-10296: Златният век. Ревнивият съпруг. Невярната жена.

Цар Фороней; Абелар и Елоиза. Красота срещу Девственост. Деянира и Далила. Малтретираната съпруга. Произход на собствеността и на кралската власт.

Ст. 10297-11356: Младежът се насочва към замъка. Среща Богатство, което не го пуска да продължи. Амур се завръща. Младежът го моли за снизхождение. Амур свиква войската си. Разкрива авторството на Гийом дьо Лорис и Жан дьо Мьон. Притворство предлага услугите си на Амур.

Ст. 11357-12415: Монолог на Притворство. Критика на просещите ордени. Задължението да се трудим: примерът на св. Павел. Кога може да се проси. Изгнанието на Гийом дьо Сент-Амур. Фарисеите. Ласканите велможи и опростените мерзавци. Спорът за „Вечното Евангелие“ в Парижкия университет. Атака срещу крепостта.

Ст. 12416-13180; Притворство и Въздържаност, предрешени като странстващи монаси, отиват при Зъл Език. Уж искат да се изповядват, а го убиват. Щедрост и Вежливост проникват в двореца и срещат Старата, която предава на Добър Прием венец — подарък от Влюбения.

Ст. 13181-15089: Старата разказва на Добър Прием за своите любовни похождения на младини. Неверните мъже; Еней, Демофонт, Парис, Язон. Съвети към жените: тоалет, хигиена, държане в обществото. За женската хитрост. Вулкан, Марс и Венера. Законите на природата, законите на обществото. За плътските наслади.

Ст. 15090-16454: Добър Прием благодари на Старата за напътствията. Съгласява се да приеме Младежа. Опасност, Срам и Страх се намесват. Добър Прием отново в затвора. Жан дьо Мьон поднася извинения на почтените дами. Битка за превземане на крепостта. Временен неуспех на бойците на Амур. Всички полагат клетва да наложат повсеместно законите на Венера.

Ст. 16455-18314: Природа в своята ковачница. Борба срещу Смъртта. Изкуство и Природа. Алхимията. Неизразимото величие на света. Единствената мъка на Природа. На изповед при своя свещеник Гений. Гений отправя предупреждение към приказливите мъже. Небето, планетите, Луната, Слънцето. Влияние на небесните тела върху земните обитатели. Божият промисъл и свободната воля. Примери за човешка далновидност и находчивост. Хората и животните.

Ст. 18315-19782: Метеорология и природни стихии: наводнения, облаци, небесни дъги. Огледала. Зрителни измами. Сънища, халюцинации. Суеверие и комети. Видове благородство. Добродетелите на книжовниците. Други космически явления. Природа е недоволна от хората. Гений отнася посланието на Природа при войската на Амур.

Ст. 19783-20818: Проповед на Гений. Анатема срещу враговете на Природа. Чукове, пера и плугове. Трите мойри, трите фурии, тримата властелини на подземното царство. Паркът на премъдрия Пастир с извора на живота — антитеза на градината на Удоволствие е извора на Нарцис.

Ст. 20819-21780: Последен щурм на крепостта. Венера заплашва да подпали замъка. Статуята, напомняща за историята на Пигмалион.

Добър Прием на свобода. Влюбеният си проправя път с кривак и двете си торби през тесния проход. Откъсването на розата. Събуждане.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.